รัฐบาลไทย-ข่าวทำเนียบรัฐบาล-สมุทรสาครลุยปราบบุหรี่ไฟฟ้าอย่างต่อเนื่อง จังหวัดสมุทรสาครสั่งชุดปฏิบัติการพิเศษฝ่ายปกครอง บุกจับกุมร้านลักลอบจำหน่ายบุหรี่ไฟฟ้าในพื้นที่ อ.กระทุ่มแบน สามารถจับกุมผู้กระทำผิด 2 ราย
วันศุกร์ที่ 1 มีนาคม 2567
01/03/2567
สมุทรสาครลุยปราบบุหรี่ไฟฟ้าอย่างต่อเนื่องจังหวัดสมุทรสาครสั่งชุดปฏิบัติการพิเศษฝ่ายปกครอง บุกจับกุมร้านลักลอบจําหน่ายบุหรี่ไฟฟ้าในพื้นที่ อ.กระทุ่มแบน สามารถจับกุมผู้กระทําผิด 2 ราย
จังหวัดสมุทรสาครสั่งชุดปฏิบัติการพิเศษฝ่ายปกครอง บุกจับกุมร้านลักลอบจําหน่ายบุหรี่ไฟฟ้าในพื้นที่อําเภอกระทุ่มแบน สามารถจับกุมผู้กระทําผิด 2 ราย พร้อมของกลางจํานวนมาก เน้นย้ําประชาชนหากพบเบาะแสการกระทําผิดกฎหมาย โทรสายด่วนศูนย์ดํารงธรรม 1567 ตลอด 24 ชั่วโมง
วันนี้ (1 มี.ค. 67) นายผล ดําธรรม ผู้ว่าราชการจังหวัดสมุทรสาคร เปิดเผยว่าได้ดําเนินการขับเคลื่อนตามนโยบายของกระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ซึ่งได้มีนโยบายในการจัดระเบียบสังคม และปราบปรามผู้มีอิทธิพล ซึ่งจังหวัดสมุทรสาครได้บูรณาการทุกภาคส่วนดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างจริงจังและต่อเนื่อง โดยล่าสุดตนได้สั่งการให้นายไพฑูรย์ มหาชื่นใจ ปลัดจังหวัดสมุทรสาคร นายบรรพต จันทรวงษ์ นายอําเภอกระทุ่มแบน บูรณาการกําลังกับเจ้าหน้าที่ฝ่ายปกครอง ป้องกันจังหวัดสมุทรสาคร พร้อมด้วยสมาชิกกองอาสารักษาดินแดนกระทุ่มแบนที่ 2 ร่วมลงพื้นที่บริเวณตลาดคุณนาย ตําบลแคราย อําเภอกระทุ่มแบน จังหวัดสมุทรสาคร หลังจากที่มีการรับแจ้งจากประชาชนว่ามีการลักลอบจําหน่ายบุหรี่ไฟฟ้าในบริเวณดังกล่าว
นายผล ดําธรรม ผู้ว่าราชการจังหวัดสมุทรสาคร กล่าวว่า การปฏิบัติการในครั้งนี้ สืบเนื่องจากเจ้าหน้าที่ได้รับแจ้งจากศูนย์ดํารงธรรมอําเภอกระทุ่มแบนว่ามีการลักลอบจําหน่ายบุหรี่ไฟฟ้าและน้ํายาบุหรี่ไฟฟ้าให้กับเด็ก เยาวชน และประชาชนในบริเวณพื้นที่ตลาดคุณนาย ตําบลแคราย อําเภอกระทุ่มแบน จังหวัดสมุทรสาคร ซึ่งจากการลงตรวจสอบพบว่ามีร้านที่ลักลอบจําหน่ายบุหรี่ไฟฟ้าจริงจํานวน 2 ร้าน โดยเจ้าพนักงานชุดจับกุมได้จับกุมตัวเจ้าของร้านขายบุหรี่ไฟฟ้าทั้ง 2 ร้าน ได้แก่ 1) นายปิยะพงษ์ พร้อมของกลางเป็นบุหรี่ไฟฟ้าและอุปกรณ์ส่วนควบรวมทั้งน้ํายา จํานวน 1,191 ชิ้น และ 2) นายวีรพงษ์ พร้อมของกลางเป็นบุหรี่ไฟฟ้าและอุปกรณ์ส่วนควบรวมทั้งน้ํายา จํานวน 551 ชิ้น ซึ่งผู้ต้องหาทั้งสองรายได้ให้การรับสารภาพกับเจ้าพนักงานชุดจับกุมตัวและได้แจ้งข้อกล่าวหา ดังนี้ 1) ได้มีการซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของอันเนื่องด้วยความผิดตามมาตรา 242 ตามมาตรา 246 วรรคแรก แห่งพระราชบัญญัติศุลกากร พ.ศ. 2560 ประกอบข้อ 4 แห่งประกาศกระทรวงพาณิชย์ เรื่อง กําหนดให้บารากู่และบารากู่ไฟฟ้าหรือบุหรี่ไฟฟ้าเป็นสินค้าที่ต้องห้ามในการนําเข้ามาในราชอาณาจักร พ.ศ. 2557 และ 2) ขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า โดยฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า เบื้องต้นเจ้าพนักงานชุดจับกุมได้แจ้งสิทธิ์ให้ผู้ต้องหาทราบ และนําตัวผู้ต้องหาพร้อมของกลางทั้งหมดมาทําบันทึกจับกุม ณ ที่ว่าการอําเภอกระทุ่มแบน และนําส่งพนักงานสอบสวนสถานีตํารวจภูธรกระทุ่มแบนเพื่อดําเนินคดีต่อไป
“ปัญหาบุหรี่ไฟฟ้าเป็นปัญหาสําคัญที่ส่งผลกระทบต่อสังคมอย่างมาก ซึ่งจังหวัดสมุทรสาครได้ให้ความสําคัญในการปราบปรามบุหรี่ไฟฟ้าในพื้นที่มาอย่างต่อเนื่อง เพราะเป็นที่ชัดเจนแล้วว่าบุหรี่ไฟฟ้าส่งผลกระทบต่อสุขภาพร่างกายผู้สูบเป็นอย่างมาก ในระยะยาวจะก่อให้เกิดปัญหาด้านสุขอนามัย ทั้งต่อตัวผู้สูบ ครอบครัว และชุมชน จึงต้องดําเนินการจับกุมอย่างจริงจังและเด็ดขาด ทั้งนี้ ขอขอบคุณเจ้าหน้าที่ที่เกี่ยวข้องทุกคนในความร่วมมือร่วมใจ และขอเน้นย้ําให้เจ้าหน้าที่ทุกคนทํางานด้วยความมุ่งมั่นในการแก้ไขปัญหายาเสพติดและอาชญากรรม ในฐานะผู้ทําหน้าที่ “บําบัดทุกข์ บํารุงสุข” และรักษาความมั่นคงและความสงบเรียบร้อย เป็นหน้าที่ที่ต้องดูแลพี่น้องประชาชน เพื่อให้ทุกคนในสังคมได้ใช้ชีวิตอย่างมีความสุข อย่างไรก็ตามขอความร่วมมือจากพี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายผลฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood